CELEX: 62021TN0010
Language: el
Date: 2021-01-09 00:00:00
Title: Υπόθεση T-10/21: Προσφυγή της 9ης Ιανουαρίου 2021 — Griesbeck κατά Κοινοβουλίου

1.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/32
            
         
      Προσφυγή της 9ης Ιανουαρίου 2021 — Griesbeck κατά Κοινοβουλίου
      (Υπόθεση T-10/21)
      (2021/C 72/43)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Nathalie Griesbeck (Ancy-sur-Moselle, Γαλλία) (εκπρόσωποι: J.-L. Teheux, J.-M. Rikkers και G. Selnet, δικηγόροι)
      
         Καθού: Ευρωπαϊκό Κοινοβούλιο
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του Προεδρείου του Ευρωπαϊκού Κοινοβουλίου της 5ης Οκτωβρίου 2020·
                  κατά συνέπεια,
               
            
                  —
               
               
                  να ακυρώσει την απόφαση του Γενικού Γραμματέα του Ευρωπαϊκού Κοινοβουλίου της 18ης Οκτωβρίου 2019 και το σχετικό χρεωστικό σημείωμα·
               
            επικουρικώς:
      
                  —
               
               
                  να ακυρώσει την απόφαση του Προεδρείου του Ευρωπαϊκού Κοινοβουλίου της 5ης Οκτωβρίου 2020·
                  κατά συνέπεια,
               
            
                  —
               
               
                  να ακυρώσει την απόφαση του Γενικού Γραμματέα του Ευρωπαϊκού Κοινοβουλίου της 18ης Οκτωβρίου 2019 και να προβεί σε διόρθωση επί το αναλογικότερον του σχετικού χρεωστικού σημειώματος·
               
            εν πάση περιπτώσει:
      
                  —
               
               
                  να παράσχει στην προσφεύγουσα τη δυνατότητα να υποβάλει πρόσθετες παρατηρήσεις μεταγενέστερα με υπόμνημα·
               
            
                  —
               
               
                  να καταδικάσει το Ευρωπαϊκό Κοινοβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
               
                  1.
               
               
                  Με τον πρώτο λόγο προβάλλεται ότι το Κοινοβούλιο υπέπεσε στα ακόλουθα σφάλματα εκτιμήσεως. Καταρχάς, απέρριψε ότι οι συγκεκριμένες συνθήκες απασχόλησης της οικείας βοηθού μπορούσαν να επηρεάσουν την απόδειξη της εργασίας της. Εν συνεχεία, δεν έλαβε υπόψη το χρονικό διάστημα που μεσολάβησε μεταξύ των πραγματικών περιστατικών και της συνακόλουθης απώλειας αποδεικτικών στοιχείων. Τέλος, δεν αξιοποίησε τα αποδεικτικά στοιχεία που προσκόμισε η προσφεύγουσα.
               
            
               
                  2.
               
               
                  Με τον δεύτερο λόγο προβάλλεται αντιστροφή του βάρους αποδείξεως και προσβολή του δικαιώματος σε δίκαιη δίκη. Συναφώς, η προσφεύγουσα φρονεί, κατ’ ουσίαν, ότι δεν φέρει το βάρος αποδείξεως της εργασίας της βοηθού της.
               
            
               
                  3.
               
               
                  Με τον τρίτο λόγο προβάλλεται παραβίαση της αρχής της αναλογικότητας στο μέτρο που το Προεδρείο έκρινε ότι έπρεπε να επιστραφεί το σύνολο των καταβληθέντων για την εργασία της βοηθού ποσών, καίτοι αποδείχθηκε ότι η εργασία της ήταν, τουλάχιστον εν μέρει, πραγματική.